stanford-oval/wikipedia huggingface dataset:
Hannah Montanan diskografia
Musiikkivideot

| Vuosi | Kappale |
| --- | --- |
2006: "The Best of Both Worlds"
2006: "Who Said"
2006: "This Is the Life"
2006: "Pumpin' Up the Party"
2006: "The Other Side of Me"
2006: "Just Like You"
2006: "I Got Nerve"
2006: "If We Were a Movie"
2007: "Nobody's Perfect"
2007: "Make Some Noise"
2007: "Life's What You Make It"
2007: "True Friend"
2008: "Rock Star"
2008: "It's All Right Here"
2008: "Let's Do This"
2009: "Let's Get Crazy"
2009: "Ice Cream Freeze (Let's Chill)"
2009: "He Could Be the One"
2009: "You'll Always Find Your Way Back Home"
2010: "Ordinary Girl"
2010: "Que Sera"
Kiertueet > Kiertueet, joissa Hannah Montanan roolissa

2007-2008: Best of Both Worlds Tour (Miley Cyrus / Hannah Montana, lämmittelijäyhtyeinä Jonas Brothers, Aly & AJ, ja Everlife)
Kiertueet > Kiertueet, joissa oma itsensä

2009: Wonder World Tour (Miley Cyrus, lämmittelijäyhtyeenä Metro Station)
2011: Gypsy Heart Tour (Miley Cyrus, lämmittelijöinä Nicole Pillman, Lasso, Riva, Sam Concepcion, Elmo Magalona ja Michael Paynter)
2014: Bangerz Tour (Miley Cyrus)
Elokuvat

Hannah Montana & Miley Cyrus: Best of Both Worlds Concert
Hannah Montana: The Movie
Hermokaasu

VX
Hermokaasut ovat taistelukaasuja, jotka lamaannuttavat hermostoa.
Kemialliselta rakenteeltaan hermokaasut ovat organofosfaatteja. Ne vaikuttavat inaktivoimalla pysyvästi asetyylikoliinia hajottavan asetyylikoliiniesteraasientsyymin, jolloin asetyylikoliinia kertyy elimistöön ja seuraa kolinerginen kriisi. Huoneenlämmössä hermokaasut ovat nesteitä. Hermokaasut jaetaan yleensä G- ja V-tyypin hermokaasuihin ja ne voidaan luokitella pysyvyyden mukaan myös ilma- tai maastokaasuiksi. G-aineet ovat ilmakaasuja, jotka vaikuttavat lähinnä hengityksen kautta. V-kaasut ovat puolestaan maastokaasuja, jotka vaikuttavat sekä hengityksen että ihon kautta. Tunnetuimpia G-tyypin hermokaasuista ovat tabuuni, somaani, sariini ja V-tyypin hermokaasuista VX. Niitä voidaan levittää maastoon tai aerosolina ilmaan.
Hermokaasut on luokiteltu joukkotuhoaseiksi YK:n päätöslauselmassa 687 ja niiden valmistus ja varastointi on kielletty kemiallisten aseiden kieltosopimuksessa 1993. Kielto tuli voimaan 29. huhtikuuta 1997.
Myrkytyksen oireita ovat muun muassa hikoilu, kouristukset, pupillien supistuminen, syljeneritys, virtsaaminen ja hallitsematon ulostus. Kuolema seuraa tukehtumisesta hengityslihasten lamaantuessa. Hermokaasut kulkeutuvat elimistöön hengityksen kautta, ruoansulatuskanavasta tai ihon läpi. Niiltä suojautumiseen tarvitaan koko vartalon peittävä puku – kaasunaamari ei riitä.
Myrkytyksen vasta-aine on atropiini, jota tarvitaan useita päiviä jatkuvasti.
Aiheesta muualla

Wikimedia Commonsissa on kuvia tai muita tiedostoja aiheesta .
A Short History of the Development of Nerve Gases (Arkistoitu – Internet Archive) (englanniksi)
Herranen aika

Herranen aika on Arto Paasilinnan kirjoittama humoristinen kirja, jonka on julkaissut WSOY vuonna 1980.
Kirja kertoo helsinkiläisen miehen äkillisestä kuolemasta ja kuolemanjälkeisestä elämästä kuolleiden maailmassa. Kuolleiden maailma on maantieteellisesti sama kuin elävien, mutta siellä asuvat sekä elossa olevat että kuolleet. Kuolleet asuvat aikansa tässä maailmassa kunnes haihtuvat pois. Kuolleet voivat keskustella keskenään, mutteivät elävien kanssa. Kuolleet voivat liikkua paikasta toiseen ajatuksen nopeudella.
Kuolleiden maailmassa päähenkilö tapaa mm. paavi Pius IX:n, J. V. Snellmanin sekä arkeologi Sakari Pälsin.
Huppunärhi

| Huppunärhi |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Varikset Corvidae
Suku::  Loistonärhet Cyanocorax
Laji::  caeruleus
Kaksiosainen nimi
 Cyanocorax caeruleus  Vieillot, 1818 

Katso myös
   Huppunärhi Wikispeciesissä   Huppunärhi Commonsissa 
Infobox OKNimi-testi OK: 
Huppunärhi (Cyanocorax caeruleus) on varisten heimoon kuuluva varpuslintu.
Levinneisyys

Huppunärheä tavataan Brasiliassa, Argentiinassa ja Uruguayssa. Lajin populaatiota ei ole arvioitu, mutta lajia on kuvattu epätavalliseksi. Laji on vähenemässä elinympäristöjen tuhoutumisen vuoksi ja se on luokiteltu silmälläpidettäväksi.
Elinympäristö

Huppunärhi elää alankometsissä tuhannen metrin korkeuteen asti. Laji suosii erityisesti araukariametsiä.
Grendel (yhtye)

| Grendel> Tiedot |
| --- | --- |
Toiminnassa:  1999–
Tyylilaji:  melodinen death metal
Kotipaikka:   Helsinki, Suomi
Laulukieli:  englanti
Aiheesta muualla
Kotisivut
Infobox OKNimi-testi OK: 
Grendel on suomalainen, vuonna 1999 perustettu Helsingistä kotoisin oleva metalliyhtye. 
Kari Martikainen ilmoitti vuoden 2012 helmikuussa jättävänsä yhtyeen.
Jäsenet

Mikko Virtanen – laulu (2002–)
Mika Kivi – laulu, kitara (1999–)
Jussi Kraft – kitara (1999–)
Juha Terrilä – kosketinsoittimet (1999–)
Kari Martikainen – basso (1999–2012, 2012 - )
Jarkko Piipari – rummut (1999–)
Diskografia

Lost Beyond Retrieval (2006,  omakustanne)
A Change Through Destruction (2008,  Firebox Records)
Corrupt to the Core (2011,  Sonic Pump)
EP:t
Voices of the Dawn (2012,  Sonic Pump)
Half-Life (2008,  Firebox)
Aiheesta muualla

Yhtyeen virallinen kotisivu
IKI Avaruustutkimusinstituutti

Logo.
Profsojuznaja ul. 84/32, Moskova. IKI:n rakennus.
Avaruustutkimusinstituutti (ven. Институт космических исследований Российской Академии Наук, Institut kosmitšeskih issledovani Rossijskoi Akademii Nauk; lyhenne ИКИ РАН, IKI RAN) on  Venäjän tiedeakatemian alainen avaruustutkimuksen johtava keskus Venäjällä. Se sijaitsee Moskovassa ja siinä työskentelee 290 tutkijaa.
Se perustettiin 15. toukokuuta 1965 Neuvostoliiton ministerineuvoston asetuksella #392-147, nimeksi tuli ИКИ АН СССР, IKI AN SSSR. Vuonna 1992 sen nimi vaihtui nykyiseksi.
Instituutin johtajat

Georgi Petrov (1965—1973)
Roald Sagdejev (1973—1988)
Albert Galejev (1988—2002)
Lev Zeleny (2002—2018)
Anatoly Petrukovich (2018- )
Tutkimus

Instituutti tekee tutkimusta seuraavilla aloilla
Suurenergia-astrofysiikka
Planeettatutkimus
Avaruusplasmafysiikka
Planeettainvälinen avaruus ja aurinkotuuli
Satelliittikaukokartoitus
Optiikka
Satelliittikeskus
Venäjän avaruustutkimuksen Internet
Data-arkistot
Aiheesta muualla

Kuvia tai muita tiedostoja aiheesta IKI Avaruustutkimusinstituutti Wikimedia Commonsissa
IKIn sivusto
Honey to the B

| Honey to the B Billie Piper |
| --- | --- | --- |

Studioalbumin tiedot
 Äänitetty : 1998
 Julkaistu: 1999
 Tuottaja(t): Jim Marr ja Wendy Page
 Tyylilaji: pop
 Kesto: 51.04
 Levy-yhtiö: Virgin
Billie Piperin muut julkaisut
|   | Honey to the B 1999 | Walk of Life 2000 |
Honey to the B on Billie Piperin debyyttialbumi. Se julkaistiin 1999. Billie käytti albumissa etunimeään, Billie. Albumin ensimmäinen single pääsi Yhdysvaltain listan ensimmäiseksi.
Kappaleet

Honey to the Bee
I Dream
She Wants You
Love Groove
Party on the Phone
Officially Yours
You've Got It
Saying I'm Sorry Now
Girlfriend (Radio Mix)
Whatcha Gonna Do
Don't Forget to Remember
Because We Want to
Hunajamelonit

Hunajamelonit on 1991 perustettu suomalainen yhtye. Yhtyeen ohjelmisto koostui aluksi 1960–1970-lukujen käännöskappaleista. Yhtyeen esiintymisasut olivat myös noiden vuosikymmenten tyylisiä diskokimalluksineen. Hunajamelonit osallistui rockin SM-kilpailuihin lokakuussa 1994 sijoittuen neljänneksi. Yhtyeen solisteina toimivat alun perin Satu Mattlar, Terhi Väisänen ja Nina Tapio. Vuonna 1996 yhtyeen jäseninä olivat Satu Mattlar (laulu), Satu Eronen (koskettimet), Satu Taalikainen (rummut), Paula Ojajärvi (basso), Katja Aakkula (laulu), Terhi Väisänen (laulu) ja Hannele Voutilainen (kitara).
Yhtyeen historia

Ennen rockin SM-kilpailuihin osallistumista 1994 rumpaliksi oli vaihtunut Satu Taalikainen ja kosketinsoittajaksi Satu Eronen. Hanna-Riikka Siitonen oli välillä tuuraamassa laulaja Satu Mattlaria. Nina Tapion ja Hanna-Riikka Siitosen perustettua Taikapeili-yhtyeenmilloin? Hunajameloneihin tarvittiin taas uusia jäsenia. Satu palasi yhtyeeseen ja uutena jäsenenä mukaan tuli Katja Aakkula.
Satu Mattlar alkoi kirjoittaa Hunajameloneille omia kappaleita, ja ensimmäinen single, ”Sankaripoika” /” Kotimies”, ilmestyi Kaos-levymerkillä 1995. Tämän jälkeen yhtye sai radiosoittoa ja alkoi kiertää esiintymässä myös pääkaupunkiseudun ulkopuolella. Ensimmäisen albumin, Hedelmälihaa, julkaisi Kaktus Records vuoden 1996 alussa. Levy sisälsi yhtyeen omaa materiaalia sekä cover-kappaleen ”Aina vaan sexii” (käännös kappaleesta ”I'm So Excited”). "Ei haittaa" -single (säv. Maija Vilkkumaa, san. Maija Vilkkumaa & Paula Herkman) julkaistiin omakustanteena vasta vuonna 2000.
Elokuussa 1997 Hunajamelonit olivat viikon kiertueella Libanonissa esiintymässä suomalaisille rauhanturvaajille.
Satu Taalikaisen lähdettyä yhtyeestä opintojen takiamilloin? rumpaliksi tuli Johanna Haapiainen. Satu Eronen päätti jäädä lomalle,milloin? ja hän kutsui sijaisekseen Maija Vilkkumaan. Myöhemminmilloin? Vilkkumaa siirtyi laulajaksi, ja hänen tilalleen koskettimiin tuli Susanna Eronen. Satu Mattlarin jäätyä äitiyslomalle uudeksi laulajaksi tuli Anu Vesterinenmilloin?. Vuonna 2000 kitaristi Voutilaisen tilalle tuli Reetta Karppinen.
Soolokitaristiksi kiinnitettiin Tuula Mäkiniemi muutamaa vuotta myöhemmin,milloin? ja sen jälkeen kokoonpano on pysynyt samana.
Yhtye juhli 25-vuotista taivaltaan Tavastialla 27. lokakuuta 2016.
Kokoonpanot > Alkuperäinen kokoonpano

Nina Tapio – laulu
Terhi Väisänen – laulu
Satu Mattlar – laulu
Riikka Väyrynen – kosketinsoittimet
Hannele Voutilainen – kitara
Paula Ojajärvi – basso
Marja Viskari – rummut
Kokoonpanot > Nykyinen kokoonpano

Katja Aakkula – laulu
Anu Raita – laulu
Terhi Lahti – laulu
Susanna Eronen – kosketinsoittimet
Tuula Mäkiniemi – kitara
Reetta Karppinen – kitara
Paula Herkman – basso
Johanna Haapiainen – rummut
Aiheesta muualla

Hunajamelonit Facebookissa
Hunajamelonit MySpace-sivulla
IKSU

| IKSU |
| --- | --- |
 IKSU:n rakennus Uumajassa, Ruotsissa.
Perustettu:  1959
Paikkakunta:  Uumaja, Ruotsi
Jäseniä:  18 000
Idrottsklubben Studenterna i Umeå (lyh. IKSU) on Uumajassa, Ruotsissa toimiva urheiluseura ja yleishyödyllinen yhdistys. Se perustettiin 5. toukokuuta 1959. Se on yksi Ruotsin suurimmista seuroista noin 18 000 jäsenellään.
Yhdistys rakensi ensimmäisen urheiluhallinsa Uumajan yliopiston kampukselle vuonna 1983 ja on jatkanut laajentumistaan. Tiloihin kuuluu nyt 21 000 neliömetriä ja se tunnetaan nimellä Iksu sport. Se on Euroopan suurin koulutuslaitos. Kiinteistöt omistaa ja niitä hallinnoi Uumajan ylioppilaskunnan, Uumajan yliopiston ja IKSU:n vuonna 1983 perustama Stiftelsen Universitetshallen. IKSU:lla on myös koulutustoimintaa sekä kylpylä, nimeltään Iksu spa. Vuodesta 2012 lähtien sillä on ollut myös kolmas palvelu, Iksu plus - pienempi laitos, joka tarjoaa erilaisia ryhmäistuntoja, ja joka sijaitsee Uumajan yliopiston taidekampuksella lähempänä keskustaa.
Toiminta

Umeå Studenters Idrottsförening (USIF) perustettiin 5. toukokuuta 1959. Tuolloin seuralla oli alle 100 jäsentä. Vuonna 1960 seura vaihtoi nimensä muotoon Idrottsklubben Studenterna i Umeå (IKSU). Nykyään seuralla on noin 18 000 aktiivista jäsentä, 130 valmentajaa ja 70 työntekijää. Konsernin liikevaihto oli vuonna 2009 noin 87 miljoonaa kruunua. IKSU:lla oli vuonna 2009 toimintaa 17 eri lajissa. Iksulla on toimintaa 17 eri lajissa. Seura tunnetaan parhaiten salibandysta, jossa naisten joukkue on voittanut neljä Ruotsin mestaruutta sekä kolme EuroFloorball Cupia.
Kuntosalin, ohjatun liikunnan ja eri joukkuelajien lisäksi Iksulla on laaja valikoima ruokavalioita ja hoitoja, erityisesti kylpylähoidot, iho, hieronta, fysioterapia, naprapatia, hierontaterapia, henkilökohtainen valmennus ja paljon muuta. Se järjestää luentoja ja sieltä löytyy kokoustilat. Se järjestää myös monenlaista koulusta, sekä sisäistä että ulkoista. Iksulla on oma ohjaaja pyöräilyn (spinning), aerobicin, uinnin, joogan ja jumpan kouluttamiseen. Ulkoiset koulutukset voivat olla Les Mills -koulutusta, kuten BodyPumpia ja Body Balancea.
Iksu sport on yksi Pohjois-Euroopan suurimmista kunto- ja wellness-palveluista. Keskimäärin Iksu sportissa käy 3 000–4 000 kävijää päivässä. Koulutushallin, sisähallin, kuntosalin ja uimahallin lisäksi Iksu sport on varustettu ravintola Hansson & Hammerilla ja kampaamo Hårizontilla.
Yhdistys tekee yhteistyötä Uumajan yliopiston, erityisesti Uumajan urheilukorkeakoulun ja urheilulääketiedeyksikön kanssa. Suuri osa Uumajan yliopiston liikuntatunneista käydään Iksu sportissa – eikä vähiten "huippu-urheilun sopimuksen" vuoksi, joka tarjoaa monille ruotsalaisille urheilijoille mahdollisuuden yhdistää opiskelun ja harjoittelun korkeimmalla tasolla. Samassa paikassa on myös urheilulaboratorio, jossa monet kuuluisat urheilijat käyvät testattavana ja käsiteltävänä. Muun muassa ruotsalainen jalkapalloilija Zlatan Ibrahimovic on käynyt hoitamassa polviongelmiaan siellä.
Lajit

Seuralla on toimintaa 16 eri lajissa.
| --- | --- |
 Alppihiihto  Brännboll  Fitness  Juoksu  Kamppailulajit  Kendo  Kiipeily  Koripallo:  Lentopallo  Maastohiihto  Multisport  Rantalentopallo  Salibandy  Squash  Uinti  Ulkoilma  Rugby
Aiheesta muualla

Seuran kotisivut (ruotsiksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Iksu
Käännös suomeksi
Formula 1 -kausi 2006

Formula 1 -kausi 2006 oli Formula 1 -historian 57. maailmanmestaruuskausi. Kausi alkoi Bahrainin GP:llä 12. maaliskuuta ja päättyi Brasilian GP:hen 22. lokakuuta. Mukana oli 11 tallia ja 22 kuljettajaa. Rengasvalmistajia olivat Bridgestone ja Michelin.
Ennakkosuosikkeina kauteen lähtivät talleista Renault, Ferrari ja McLaren, mutta myös Toyotan ja Hondan odotettiin olevan vahvoilla. Kuljettajista ennakkosuosikkeja olivat ainakin Ferrarin Michael Schumacher, Renault'n Fernando Alonso sekä McLarenin Kimi Räikkönen.
Täysin uusia kuljettajia kaudelle 2006 olivat Yūji Ide, Nico Rosberg ja yhdysvaltalainen Scott Speed. Vitantonio Liuzzi ajoi kaudella 2005 neljä kilpailua Red Bull -tallissa ja nostettiin kaudeksi 2006 Toro Rosson kilpakuljettajaksi. Kesken kauden mukaan tuli myös Franck Montagny, joka korvasi Super Agurilla ajaneen ja superlisenssinsä menettäneen Iden. Ranskan GP:n jälkeen Super Aguri vaihtoi jälleen kuljettajaa ja Takuma Satōn pariksi tuli Agurin testikuljettajana alkukaudesta toiminut Sakon Yamamoto.
Kauden kuudes tulokas saatiin Unkarin GP:ssä, kun Robert Kubica korvasi Jacques Villeneuven kesken kauden.
Kauden kulku

Kaudella 2006 mestaruudet ratkesivat vasta jännittävien vaiheiden jälkeen. Mestaruustaisto käytiin Ferrarin Michael Schumacherin ja Renault'n Fernando Alonson välillä. Alkukaudesta myös McLarenin Kimi Räikkönen oli mukana mestaruusjahdissa, mutta auton nopeuden puute pudotti suomalaisen pois taistosta.
Alonson alkukausi oli vahva, hän aloitti kauden voitoilla Bahrainin ja Australian GP:eistä. Espanjan GP:stä alkoi Alonson voittoputki, joka katkesi Kanadan GP:n jälkeen. Ferrarin raivoisa kehitystyö nosti Schumacherin mukaan ja saksalainen otti kolme perättäistä voittoa Yhdysvaltain, Saksan, ja Ranskan osakilpailuissa. Schumacher voitti myös Euroopan ja San Marinon kilpailut, ja Kiinan GP:n voitolla hän nousi MM-sarjan johtoon.
Japanissa Schumacherille sattunut moottoririkko ja keskeytys nostivat Alonson lähes tavoittamattomaan 10 pisteen johtoon ennen päätöskilpailua. Tämä olisi tarkoittanut Schumacherin pakkovoittoa ja Alonson jäämistä pisteittä. Lopulta Schumacher oli päätöskilpailussa Brasiliassa neljäs ja Alonso toinen, jolla hän varmisti toisen peräkkäisen mestaruutensa. Myös merkkimestaruus matkasi Renault'lle.
Sääntöuudistukset

Lähde:
Sääntöuudistukset > Moottorit

Kaudelle 2006 moottorit vaihtuivat kolmilitraisista V10-moottoreista 2,4 litraisiin V8-moottoreihin. V10-moottorit olivat edelleen sallittuja, mutta niihin oli asennettava kierrosrajoittimet (16 700 rpm:n), jotta V8 ja V10-moottoriset olisivat samalla tasolla. Moottorin piti kestää kaksi peräkkäistä viikonloppua. Jos moottorin hajosi, tai se muusta syystä vaihdettiin harjoitusten aikana, niin seuraavan kilpailun lähtösijoitusta pudotettiin 10 pykälällä. Tämä koski vain harjoitus- ja aika-ajoja. Jos "tuore" kone hajosi kilpailun aikana, siitä ei saanut aikasakkoa seuraavaan kilpailuun.
Sääntöuudistukset > Aika-ajot

Aika-ajoja oli edellisvuosina vaihdeltu paljon. Kaudelle 2006 yhden nopean kierroksen aikasessio vaihtui ns. pudotuspelimenetelmään, jossa on kolme sessiota, joiden aikana radalla saa käydä 15 minuutin sisällä tallin parhaaksi katsomana aikana. Alkukauden aikana kahdella ensimmäisellä sessiolla, aika-ajoaika loppui "seinään" ajan päätyttyä, ts. jos oli parhaillaan nopealla kierroksella, tuo kierros meni hukkaan. Kolmannella sessiolla sai ajan päättyessä nopean kierroksen ajaa loppuun. Loppukaudella sääntöjä muutettiin siten, että myös kahdella alkusessiolla viimeisen kierroksen sai ajaa loppuun ajan päättyessä.
Ensimmäisellä sessiolla karsittiin kuusi hitainta kuljettajaa seuraavalta kierrokselta. Toisella kierroksella jäljellä olevista karsittiin taas 6 hitainta pois. Karsittujen lähtöjärjestys määräytyi sen mukaan, miten he sijoittuvat omalla viimeisellä sessiollaan. Mahdolliset aikasakot ja muut rangaistukset toki saattoivat muuttaa lähtöjärjestystä. Kolmannella ja viimeisellä kierroksella 10 nopeinta taistelivat paalupaikasta.
Karsintakierroksilla ajettiin minimimäärällä polttoainetta, ja kierroksilla pudonneet saivat tankata polttoainetta haluamansa määrän kilpailuun. Kolmanteen karsintasessioon osallistuvat sen sijaan eivät saaneet tankata autoa aika-ajon ja kilpailun välisenä aikana. Myös tässä aikasakot ja muut rangaistukset mukaan lukien lähtöjärjestys määräytyi kierroksella kilpailevien kuljettajien sessiosijoituksen mukaan.
Sääntöuudistukset > Renkaanvaihto

Vuoden tauon jälkeen renkaanvaihdot palasivat Formula 1 -sarjaan. Jokaisella kuljettajalla oli viikonloppuna käytössään seitsemän kuivan kelin rengassarjaa. Renkaanvaihtokielto asetettiin kaudelle 2005 yksinkertaisesti pienentämään kuluja. Suurin syy renkaanvaihtojen palautumiseen oli 2005 Indianapolisin kisan fiasko.
Tallit ja kuljettajat > Uudet kuljettajat

Nico Rosberg debytoi Williamsilla.
Scott Speed debytoi Toro Rossolla.
Yūji Ide debytoi Super Agurilla.
Tallit ja kuljettajat > Tallivaihdokset

Rubens Barrichello vaihtoi Ferrarilta Hondalle.
Felipe Massa vaihtoi Sauberilta Ferrarille.
Takuma Satō vaihtoi BAR:lta Super Agurille.
Nick Heidfeld vaihtoi Williamsilta BMW Sauberille.
Christijan Albers vaihtoi Minardilta Midlandille.
Tallit ja kuljettajat > Paluun tehneet kuljettajat

Vitantonio Liuzzi palasi Toro Rossolle ajettuaan kaudella 2005 neljä kilpailua Red Bullilla.
Tallit ja kuljettajat > Poistuneet kuljettajat

Narain Karthikeyan ei saanut jatkosopimusta, siirtyi Williamsin testikuljettajaksi.
Tallit ja kuljettajat > Kauden aikana vaihtuneet kuljettajat

Franck Montagny korvasi Yūji Iden Super Agurilla Euroopan osakilpailusta lähtien.
Pedro de la Rosa korvasi Juan Pablo Montoyan McLarenilla Ranskan osakilpailusta lähtien.
Sakon Yamamoto korvasi Franck Montagnyn Super Agurilla Saksan osakilpailusta lähtien.
Robert Kubica korvasi Jacques Villeneuven BMW Sauberilla Unkarin osakilpailusta lähtien.
Robert Doornbos korvasi Christian Klienin Red Bullilla kolmessa viimeisessä osakilpailussa.
Tallit ja kuljettajat > Uudet tallit

Honda, joka osti entisen BAR-tallin.
BMW Sauber, joka muodostettiin BMW:n ostettua Sauber-tallin.
Midland F1, jonka oli ostanut Midland Group-yhtymä Jordanilta.
Toro Rosso, joka on Red Bull Racingin kakkostalli. Red Bull osti Minardin ja nimesi tiimin Toro Rossoksi.
Aguri Suzukin perustama Super Aguri, tuli mukaan uutena tallina sitten 2002, jolloin Toyota aloitti F1-kilpailutoiminnan.
Tallit ja kuljettajat > Tallimuutokset

Spyker Cars osti syyskuussa Midlandin, ja talli kilpaili kolme viimeistä osakilpailua Spyker MF1 Racing nimellä.
Kilpailukalenteri

| Nro | Kilpailun virallinen nimi | Kilpailu | Rata | Päivämäärä | Aika> Paik. | Aika>  | Raportti |
| --- | --- | --- | --- | --- | --- | --- | --- |
| 1 |  Gulf Air Bahrain Grand Prix | Bahrainin Grand Prix | Bahrain International Circuit, Sakhir | 12. maaliskuuta | 13:30 | 14:30 | Raportti |
| 2 |  Petronas Malaysian Grand Prix | Malesian Grand Prix | Sepang International Circuit, Kuala Lumpur | 19. maaliskuuta | 15:00 | 07:00 | Raportti |
| 3 |  Foster’s Australian Grand Prix | Australian Grand Prix | Albert Park Grand Prix Circuit, Melbourne | 2. huhtikuuta | 17:00 | 06:00 | Raportti |
| 4 |  Gran Premio Foster’s di San Marino | San Marinon Grand Prix | Autodromo Enzo e Dino Ferrari, Imola | 23. huhtikuuta | 14:00 | 15:00 | Raportti |
| 5 |  Grand Prix d’Europe | Euroopan Grand Prix | Nürburgring, Nürburg | 7. toukokuuta | 14:00 | 15:00 | Raportti |
| 6 |  Gran Premio Telefónica de España | Espanjan Grand Prix | Circuit de Catalunya, Montmeló, Espanja | 14. toukokuuta | 14:00 | 15:00 | Raportti |
| 7 |  Grand Prix de Monaco | Monacon Grand Prix | Circuit de Monaco, Monte Carlo | 28. toukokuuta | 14:00 | 15:00 | Raportti |
| 8 |  Foster’s British Grand Prix | Britannian Grand Prix | Silverstone Circuit, Silverstone | 11. kesäkuuta | 13:00 | 15:00 | Raportti |
| 9 |  Grand Prix du Canada | Kanadan Grand Prix | Circuit Gilles Villeneuve, Montreal | 25. kesäkuuta | 15:00 | 19:00 | Raportti |
| 10 |  Vodafone United States Grand Prix | Yhdysvaltain Grand Prix | Indianapolis Motor Speedway, Indianapolis | 2. heinäkuuta | 15:00 | 19:00 | Raportti |
| 11 |  Grand Prix de France | Ranskan Grand Prix | Circuit de Nevers Magny-Cours, Magny-Cours | 16. heinäkuuta | 14:00 | 15:00 | Raportti |
| 12 |  Grosser Mobil 1 Preis von Deutschland | Saksan Grand Prix | Hockenheimring, Hockenheim | 30. heinäkuuta | 14:00 | 15:00 | Raportti |
| 13 |  Shell Magyar Nagydíj | Unkarin Grand Prix | Hungaroring, Mogyoród | 6. elokuuta | 14:00 | 15:00 | Raportti |
| 14 |  Petrol Ofisi Turkish Grand Prix | Turkin Grand Prix | Istanbul Park, Istanbul | 27. elokuuta | 14:00 | 16:00 | Raportti |
| 15 |  Gran Premio Vodafone d’Italia | Italian Grand Prix | Autodromo Nazionale Monza, Monza | 10. syyskuuta | 14:00 | 15:00 | Raportti |
| 16 |  Sinopec Chinese Grand Prix | Kiinan Grand Prix | Shanghai International Circuit, Shanghai | 1. lokakuuta | 16:00 | 08:00 | Raportti |
| 17 |  Fuji Television Japanese Grand Prix | Japanin Grand Prix | Suzuka Circuit, Suzuka | 8. lokakuuta | 16:00 | 07:00 | Raportti |
| 18 |  Grande Prêmio do Brasil | Brasilian Grand Prix | Autódromo José Carlos Pace, São Paulo | 22. lokakuuta | 16:00 | 19:00 | Raportti |